nahid-hub/BLUGE-bengali-wikipedia-section-title-prediction huggingface dataset:
১৯৪৫ সালে মিত্রশক্তি যুক্তরাজ্য, মার্কিন যুক্তরাষ্ট্র, ফ্রান্স, এবং সোভিয়েত ইউনিয়ন জার্মানিকে দ্বিতীয় বিশ্বযুদ্ধে পরাজিত করে। মিত্র দেশগুলি দেশটিকে চারটি অঞ্চলে ভাগ করে: ব্রিটিশ, ফরাসি, মার্কিন ও সোভিয়েত সেনারা একেকটি অঞ্চলের দায়িত্বে ছিল। সোভিয়েত ইউনিয়ন এবং পশ্চিমা শক্তিগুলির মধ্যকার মিত্রতা ১৯৪০-এর দশকের শেষে ভেঙে গেলে সোভিয়েত অঞ্চলটি জার্মান গণতান্ত্রিক প্রজাতন্ত্র তথা পূর্ব জার্মানিতে পরিণত হয়। পশ্চিম-নিয়ন্ত্রিত বাকী তিন অঞ্চল একত্রিত হয়ে পশ্চিম জার্মানি গঠন করে। যদিও জার্মানির ঐতিহাসিক রাজধানী বার্লিন পূর্ব জার্মানির অনেক অভ্যন্তরে অবস্থিত ছিল, তা সত্ত্বেও এটিকেও দুই দেশের মধ্যে ভাগ করে দেওয়া হয়। কিন্তু বহু লক্ষ পূর্ব জার্মান অর্থনৈতিকভাবে সমৃদ্ধ ও গণতান্ত্রিক পশ্চিম জার্মানিতে অভিবাসী হওয়া শুরু করলে ১৯৬১ সালে পূর্ব জার্মানি সরকার বার্লিনে একটি প্রাচীর তুলে দেয় এবং দেশের সীমান্ত জোরদার করে।

সঠিক অনুচ্ছেদ শিরোনাম কোনটি?
titleA. স্নায়ুযুদ্ধ
titleB. কর্পোরেশনসমূহ
titleC. ভূগোল
titleD. বিজ্ঞান ও শিক্ষা ব্যবস্থা
উত্তর: titleA
লেপচারা সিকিমের প্রাচীনতম জাতি বলে মনে করা হয়। অবশ্য লিম্বু এবং মগর জনজাতিও তখন বাস করত পশ্চিম ও দক্ষিণের জেলাগুলির অগম্য অংশে, অপর দিকে লেপচারা সম্ভবত পূর্ব ও উত্তরের জেলাগুলির মধ্যে বসবাস করত। বৌদ্ধ ধর্মাবলম্বী পদ্মসম্ভব, যিনি গুরু রেনপোচে নামেও পরিচিত, বলা হয় যে তিনি ৮ম শতাব্দীতে এখানে পর্যটন করেছেন। 

সঠিক অনুচ্ছেদ শিরোনাম কোনটি?
titleA. শিক্ষা প্রতিষ্ঠান
titleB. পর্যটন
titleC. অর্থনীতি
titleD. ইতিহাস
উত্তর: titleD
হিমাচল প্রদেশের কাংড়া জেলার পালামপুরের ১০ কিলোমিটার (৬.২ মাইল) পশ্চিমে একটি বিখ্যাত চামুণ্ডা মন্দির রয়েছে। এই মন্দিরের গাত্রে দেবীমাহাত্ম্যম্, রামায়ণ ও মহাভারতের বিভিন্ন দৃশ্য অঙ্কিত রয়েছে। দেবীর মূর্তি দুপাশে রয়েছে হনুমান ও ভৈরবের মূর্তিও। কাংড়ায় চামুণ্ডা নন্দীকেশ্বর ধাম নামে অপর একটি মন্দির রয়েছে। এই মন্দিরটি শিব ও চামুণ্ডার প্রতি উৎসর্গিত। কিংবদন্তি অনুসারে, অসুর জলন্ধর ও শিবের মধ্যে যুদ্ধের সময় দেবী এখানে "রুদ্র চামুণ্ডা" নামে প্রতিষ্ঠিতা হন।

গুজরাতে চোটিলা ও পানেরা পাহাড়ে দুটি চামুণ্ডা মন্দির অবস্থিত।

মহীশূরের চামুণ্ডা পাহাড়ে চামুণ্ডেশ্বরী মন্দির অবস্থিত। দেবী এখানে মহিষাসুর-বধরতা মহিষাসুরমর্দিনী দুর্গা রূপে বিরাজিতা। বহু শতাব্দী ধরে দেবী চামুণ্ডেশ্বরীকে মহীশূররাজের রক্ষাকর্ত্রী মনে করা হত।
যোধপুরের মেহরানগড় দুর্গে চামুণ্ডা মাতাজি মন্দির স্থাপিত হয় ১৪৬০ খ্রিষ্টাব্দে। এই মন্দিরে প্রতিষ্ঠিত চামুণ্ডা মূর্তিটি ছিল পরিহার শাসকদের কূলদেবী ও ইষ্টদেবী। পরবর্তীকালের শাসক রাও যোধা মূর্তিটি পুরনো রাজধানী মান্দোরে স্থানান্তরিত করেন। যোধপুরের রাজপরিবার ও সাধারণ মানুষও আজও এই দেবীর পূজা করে থাকেন। এই মন্দিরের দশেরা উৎসব বিখ্যাত।

সঠিক অনুচ্ছেদ শিরোনাম কোনটি?
titleA. মাতৃকাগণের সঙ্গে সম্পর্ক
titleB. মন্দির
titleC. হিন্দুধর্মে চামুণ্ডা পূজা
titleD. উৎস
উত্তর: titleB
এক ডজনেরও বেশি মহিলা এখন প্রকাশ্যে জেরেমিকে যৌন নিপীড়নের অভিযোগ এনেছেন, যার মধ্যে প্রাপ্তবয়স্ক শিল্প অভিনেতা জিনজার লিন, জেনিফার স্টিল, কেন্দ্র সুন্দরল্যান্ড, জে টেলর, নাদিয়া আলী, এবং ড্যানিকা ডেন; এ ছাড়াও "ক্যাম গার্লস/মডেল" মিস ললিপপ, জেমমা মিনেক্স, ভায়োলেট ডাস্ক এবং এলা বিয়া। বেশ কয়েকটি অভিযোগ তাঁর অনুরাগীদের সম্মেলনে উপস্থিত হওয়ার সাথে সম্পর্কিত, অভিযোগ করে যে তিনি উপস্থিত হয়ে তাদের সম্মতি ছাড়াই আঙুল ঢুকিয়ে দেবেন এবং অভিযোগ করবেন। এক্স্এক্স্এক্স্এক্সোটিকার জাতীয় প্রাপ্তবয়স্ক কনভেনশনগুলির আয়োজকরা জেরেমিকে ওয়েবক্যাম মডেল জিনজার ব্যাঙ্কস দ্বারা একটি প্রচারণা সোশ্যাল মিডিয়ায় ছড়ানোর পরে অক্টোবরে ২০১৭ সালে স্থায়ীভাবে তাদের শো থেকে নিষিদ্ধ করেছিল। লাস ভেগাসে অনুষ্ঠিত কনভেনশন এবং অ্যাওয়ার্ডস শোয়ের বার্ষিক এভিএন (অ্যাডাল্ট ভিডিও নিউজ) এর মালিক, তিন মাস পরে এটি করেছিলেন। লস অ্যাঞ্জেলেসে বার্ষিক এক্স-বিজ সম্মেলন এবং পুরস্কার অনুষ্ঠানের আয়োজকরা পরে এভিএন করার পরে তাকে নিষিদ্ধ করেছিলেন। ফ্রি স্পিচ কোয়ালিশন, একটি শিল্প বাণিজ্য দল, এর ইতিবাচক চিত্র পুরস্কারটি ফিরিয়ে নিয়েছিল এমন অভিযোগের কারণে, যা তাকে ২০০৯ সালে প্রদান করা হয়েছিল। 

সঠিক অনুচ্ছেদ শিরোনাম কোনটি?
titleA. ব্যবসা
titleB. যৌন নিপীড়নের অভিযোগ
titleC. জীবনের প্রথমার্ধ
titleD. অশ্লীল চলচ্চিত্রের কেরিয়ার
উত্তর: titleB
বাংলার প্রথম স্বাধীন রাজা ছিলেন শশাঙ্ক যিনি ৬০৬ খ্রীষ্টাব্দ থেকে ৬৩৭ খ্রীষ্টাব্দ পর্যন্ত রাজত্ব করেছিলেন। সম্ভবত তিনি গুপ্ত সম্রাটদের অধীনে একজন সামন্তরাজা ছিলেন । হর্ষবর্ধনের ভ্রাতা রাজ‍্যবর্ধনকে ইনি হত‍্যা করেন। এই জন‍্য হর্ষবর্ধন-এর সঙ্গে তার যুদ্ধ হয় । তার শক্তি বৃদ্ধি হতে দেখে কামরুপ রাজ ভাস্করবর্মন তার শত্রু হর্ষবর্ধন-এর সঙ্গে মিত্রতা স্থাপন করেন । শশাঙ্ক চালুক‍্যরাজ দ্বিতীয় পুলকেশীর সাহায‍্য পেয়েছিলেন এদের বিরুদ্ধে।শশাঙ্ক পরম শৈব ও বৌদ্ধবিদ্বেষী ছিলেন। পাটলীপুত্র ও কুশীনগরে বহু বৌদ্ধ কীর্ত্তি ধ্বংস করেন। ৬৩৭ খ্রীষ্টাব্দে শশাঙ্ক-এর মৃত্যুর পর তার রাজ্যের পতন ঘটে। শশাঙ্ক‌ই প্রথম বাংলার রূপরেখা দিয়েছিলেন।

সঠিক অনুচ্ছেদ শিরোনাম কোনটি?
titleA. বঙ্গভঙ্গ
titleB. মাৎস্যন্যায়
titleC. ব্রিটিশ শাসন
titleD. গৌড় রাজ্য
উত্তর: titleD
মক্কা নগরীতে খুবই ঘন জনবসতি। মক্কার দীর্ঘ মেয়াদের স্থায়ী বাসিন্দারা পুরাতন শহরে বাস করে এবং অনেকেই হজ্বের কাজ করে যা স্থানীয়ভাবে হজ্বশিল্প নামে পরিচিত।
সৌদি আরবের হজ্ব মন্ত্রী আইয়াদ মাদানী বলেন, "আমাদের হজ্ব প্রস্তুতি কখনোই শেষ হয় না।"

বছরজুড়েই হজ্বযাত্রীরা শহরে আসতে থাকেন উমরা হজ্ব পালন করতে। প্রতিবছর গড়ে ৪০ লক্ষ মুসলমান মূল হজ্বে অংশ নিতে মক্কা নগরীতে জমায়েত হয়।

প্রধানত মধ্য এশিয়া, দক্ষিণ এশিয়া, দক্ষিণ পূর্ব এশিয়া, ইউরোপ, মধ্যপ্রাচ্য এবং আফ্রিকা থেকে বিভিন্ন নৃগোষ্ঠী মুসলমানেরা হজ্বের উদ্দেশ্যে আসেন। হজ্বযাত্রীদের কেউ কেউ থেকে যান এবং শহরের বাসিন্দা হয়ে যান। বার্মার থেকে যাওয়া লোকেরা এখানে সব থেকে পুরাতন এবং তারা একটি সম্প্রদায় গড়ে তুলতে পেরেছে যাদের সংখ্যা আড়াই লক্ষের কাছাকাছি। বিগত ৫০ বছরে শত সহস্র কাজ করতে আসা অভিবাসী এখানে জমায়েত হয়েছে।

সৌদি আরবের সাধারণ আইনে অমুসলিমদের মক্কা নগরীতে প্রবেশাধিকার নেই। জালিয়াতির মাধ্যমে প্রবেশের চেষ্টা করলে গ্রেফতার এবং শাস্তি হতে পারে। আহমাদিয়াদেরও প্রবেশাধিকার নেই কারণ সাধারণ মুসলমানেরা তাদেরকে অমুসলমান হিসেবে বিবেচনা করে। যদিও
অনেক অমুসলিম এবং আহমাদিয়া শহরটি ভ্রমণ করেছেন। নিবন্ধিত তথ্যানুসারে প্রথম অমুসলিম হচ্ছে লুডোভিকো ডি ভার্থেমা, তিনি ১৫০৩ সালে মক্কা ভ্রমণ করেন। ১৫১৮ সালের ডিসেম্বর মাসে শিখ ধর্মের প্রবর্তক গুরু নানক সাহিব মক্কা ভ্রমণ করেন। বিখ্যাতদের একজন হচ্ছেন রিচার্ড ফ্রান্সি বুর্টন, যিনি আফগানিস্তান থেকে কাদিরিয়া সুফির ছদ্মবেশে ১৮৫৩ সালে মক্কা ভ্রমণ করেন। সৌদি সরকার আল কোরআনের নবম সুরার ২৮ নম্বর আয়াত দ্বারা তাদের নিজেদের অবস্থান সমর্থন করে।

সঠিক অনুচ্ছেদ শিরোনাম কোনটি?
titleA. আন্ত:শহর
titleB. টেলিযোগাযোগ
titleC. স্বাস্থ্য সেবা
titleD. জনমিতি
উত্তর: titleD
মামুন স্মৃতি পাবলিক স্কুল জাতীয় শিক্ষাক্রম অনুসরণ করে থাকে। এছাড়া ইচ্ছা করলে ২য়-১০ম শ্রেণীর শিক্ষার্থীরা সঙ্গীত শিক্ষা, চারু ও কারুকলা এবং নৃত্যসহ বিভিন্ন সহশিক্ষা কার্যক্রমে অংশ নিতে পারে। জাতীয় শিক্ষাক্রমের নিয়মানুযায়ী ৯ম শ্রেণির শিক্ষার্থীদের বিজ্ঞান/বাণিজ্য/মানবিক এই তিনটি বিভাগের যেকোন একটি নির্বাচন করা বাধ্যতামূলক এবং সে অনুযায়ী নির্ধারিত শর্তপূরণ সাপেক্ষে শিক্ষার্থীরা নিজ পছন্দমত বিভাগ নির্বাচন করে থাকে।

সঠিক অনুচ্ছেদ শিরোনাম কোনটি?
titleA. ইতিহাস
titleB. শিক্ষাক্রম
titleC. সহশিক্ষা কার্যক্রম
titleD. ছাত্রাবাস
উত্তর: titleB
প্ল্যানস এন্ড দ্যা স্ট্রাকচার অফ বিহেভার বইটিতে মিলার ও তার সহ-লেখকরা কম্পিউটারের ভাষায় কৃত্তিম বুদ্ধিমত্তা ব্যবহার করে ব্যাখ্যা করার চেষ্টা করেছেন কিভাবে প্রাণীরা সিদ্ধান্ত নেয় এবং কাজ করে। এটি চেষ্টিতবাদের ভিত্তিতে নাড়া দেয়, আচরণকে একটি দল অথবা উদ্দিপনায় সাড়া দেয়ার পর্যায় হিসেবে ব্যাখ্যা করে। সে ক্ষেত্রে এই লেখকরা এক ধরনের কর্ম পরিকল্পনা পদ্ধতি উপস্থাপন করেন। তারা দেখলেন সব পরিকল্পনা সম্পাদিত হয় সংরক্ষিত তথ্য ব্যবহারের উপর ভিত্তি করে অথবা পরিবেশ থেকে তথ্য উত্তরাধিকার সূত্রে পেয়ে (প্রতিচ্ছায়া আহ্বান করে) এবং টেস্ট-অপারেট-টেস্ট-ইক্সিট (টিওটিই) কৌশল ব্যবহার করে। এই প্রতিচ্ছায়া মূলত অতীতের সব অনুষঙ্গের সংরক্ষিত স্মৃতি যা টোলম্যান’স কগনিটিভ ম্যাপের সমগোত্রীয়। টিওটিই কৌশলটি উন্নতির প্রাথমিক ধাপে নিবেশকে প্রতিচ্ছবির সাথে তুলনা করে; সেখানে যদি কোন অসমতা থাকে তা পরিচালনা কাজটি ব্যাহত করার চেষ্টা করে। অসমতা বিলুপ্ত হওয়ার আগ পর্যন্ত এই চক্রটির পুনরাবৃত্তি ঘটতে থাকে এবং এরপর প্রস্থান ক্রিয়াটিকে আহ্বান করা হয়।

পিটার মিলনার কানাডিয়ান জার্নাল অফ সাইকোলজিতে বইটি পর্যালোচনা করে লিখেছেন টিওটিই কৌশল বাস্তবায়নের ক্ষেত্রে বইটিতে সুনিদৃষ্ট তথ্য উপাত্তের ঘাটতি রয়েছে। এছাড়া তিনি এর মডেলটি স্নায়ুশারীরবিদ্যা থেকে আণবিক পর্যায়ে সংযুক্ত হতে না পারার দিকটিও সমালোচনার দৃষ্টিতে দেখেছেন।

সঠিক অনুচ্ছেদ শিরোনাম কোনটি?
titleA. পরবর্তি ঘটনাক্রম
titleB. দ্যা সাইকোলজি অফ কম্যিউনিকেশন, ১৯৬৭
titleC. ওয়ার্ডনেট
titleD. প্ল্যানস এন্ড দ্যা স্ট্রাকচার অফ বিহেভার, ১৯৬০
উত্তর: titleD
সুরিনামের উত্তরে আটলান্টিক মহাসাগর, পূর্বে ফরাসি গায়ানা, দক্ষিণে ব্রাজিল, ও পশ্চিমে গায়ানা। গায়ানা ও ফরাসি গায়ানার সাথে সীমান্তের দক্ষিণাংশ নিয়ে বিতর্ক আছে। সুরিনামের আটলান্টিক তটরেখা ৩৮৬ কিমি দীর্ঘ, এবং দেশটি আটলান্টিক তীর থেকে প্রায় ৪০০ কিমি ভেতর পর্যন্ত অবস্থিত। দেশটি তিনটি প্রধান ভৌগোলিক অঞ্চলে বিভক্ত: উপকূলীয় সমভূমি, সাভানা মালভূমি ও অরণ্যাবৃত উঁচুভূমি।

উপকূলীয় সমভূমি পশ্চিমে ৮০ কিমি থেকে পূর্বে ১৬ কিমি পর্যন্ত প্রস্থবিশিষ্ট। এটি মূলত সমুদ্র সমতল বা তার নিচে অবস্থিত জলাভূমি যার মাঝে মাঝে বালুময় এলাকার সারি অবস্থিত। পানি নিষ্কাশন করে ও বাঁধ নির্মাণ করে এই সমভূমি ক্ষেতখামারের কাজে ব্যবহার করা হয়। উপকূলীয় সমভূমির দক্ষিণে একটি সরু সাভানা তৃণভূমি কেন্দ্রীয় মালভূমিকে আবৃত করে রেখেছে। এখানে বিক্ষিপতভাবে কিছু চাষবাস হয়, কিন্তু মাটি বড় আকারের কৃষিকাজ চালানোর মত উর্বর নয়। সব মিলিয়ে দেশের মাত্র ১% ভূমি কৃষিকাজের উপযোগী। দেশের অভ্যন্তরের বাকী চার-পঞ্চমাংশ ঘন নিরক্ষীয় অরণ্যে আবৃত একটি উঁচুভূমি। উঁচুভূমিটি দেশের মধ্য-পশ্চিম অংশে গিয়ে পর্বতময় এলাকায় পরিণত হয়। পর্বত এলাকার দক্ষিণ-পশ্চিমে আরেকটি তুলনামূলকভাবে ক্ষুদ্র সাভানা মালভূমি অবস্থিত।

সুরিনামের ভেতর দিয়ে চারটি প্রধান নদী উত্তরমুখে প্রবাহিত হয়ে আটলান্টিক মহাসাগরে পড়েছে। পশ্চিম থেকে পূর্বে এগুলি হল যথাক্রমে কোরান্তিয়েন নদী (যা গায়ানার সাথে সীমান্তের অনেকটাই তৈরি করেছে); কপারনাম নদী; সুরিনাম নদী; এবং মারোউইন নদী (যা ফরাসি গায়ানার সাথে সীমান্ত তৈরি করেছে)। এগুলি ছাড়াও বেশ কিছু নদী আছে যেগুলি পরিবহন ও কৃষিকাজের জন্য গুরুত্বপূর্ণ।

সঠিক অনুচ্ছেদ শিরোনাম কোনটি?
titleA. অর্থনীতি
titleB. ভাষা
titleC. স্বাধীনতা
titleD. ভূগোল
উত্তর: titleD
অঞ্চলটি মূলত ত্রিপুরা রাজ্যের অংশ ছিল। ১৫৬২ সালে চিলারাই কাছাড় অঞ্চলকে কচ রাজত্বের সঙ্গে সংযুক্ত করেন এবং তার সৎভাই কমলনারায়ণ এই অংশের শাসনভার নেন।। নর নারায়ণেরমৃত্যুর পর, খাসপুর রাজ্য বলে পরিচিত রাজ্যটি স্বাধীন হয়ে ওঠে এবং কমলনারায়নের বংশধরেরা এর শাসন ভার নেন। সপ্তদশ শতকে, শেষ কচ শাসকের কন্যা কাছাড়ি রাজ্যের রাজাকে বিবাহ করেন, এবং খাসপুরের শাসন কচ শাসকদের হাতে চলে যায়। তারা শেষ পর্যন্ত মাইবং থেকে খাসপুরে তাদের রাজধানী সরিয়ে আনেন। 

কাছাড়ি রাজ্য ১৮৩২ সালে ব্রিটিশ-ভারতে যুক্ত হয়। জেলা সদর দপ্তর ছিল শিলচর। ব্রিটিশ কোম্পানি এই এলাকায় প্রচুর সংখ্যায় (মোট ১৫৭) চা বাগান প্রতিষ্ঠা করে এবং শিলচর দেশের এই অংশে একটি অত্যন্ত গুরুত্বপূর্ণ কেন্দ্র হয়ে ওঠে। বিংশ শতাব্দীর গোড়ার দিকেই এখানে সমস্ত আধুনিক ব্যবস্থা চালু হয়।

১৯৪৭ সালে, যখন সিলেটে সিলেট গণভোটের পর, এই জেলাকে দুটি ভাগে ভাগ করা হয়; সিলেটের পূর্ব অংশটি করিমগঞ্জ নামে ভারতে থেকে যায় অন্য অংশটি পূর্ব পাকিস্তানে চলে যায়। ভৌগোলিকভাবে, বাংলাদেশের সাথে পশ্চিমের সমভূমির সীমানা ব্যতীত, এই অঞ্চলটি তিনটি দিক থেকে পাহাড় দ্বারা বেষ্টিত। বাঙালীর ইতিহাস এর লেখক নীহার রঞ্জন রায় দাবি করেন যে, "দক্ষিণ আসাম/উত্তর-পূর্ব বাংলা বা বরাক ভ্যালি, সংস্কৃতি থেকে ভূগোল প্রতিটি দিকেই, বঙ্গের এর বৃহত্তর সুরমা/মেঘনা উপত্যকার সম্প্রসারণ"।

আসামের সুরমা উপত্যকায় (এখন আংশিকভাবে বাংলাদেশে) মুসলিম সংখ্যাগরিষ্ঠ জনসংখ্যা ছিল। দেশভাগের প্রাক্কালে, মুসলিম লীগের পাশাপাশি কংগ্রেসেরও হিংসাত্মক কার্যক্রম তীব্র আকার ধারণ করে, যদিও মুসলিম লীগ কিছুটা ভালো অবস্থায় ছিল। সিলেট জেলার জন্য একটি গণভোট প্রস্তাব করা হয়। মজুমদার এবং বসন্ত কুমার দাস (তখন আসামের স্বরাষ্ট্রমন্ত্রী) উপত্যকা জুড়ে ভ্রমণ করে কংগ্রেসকে সংগঠিত করেন এবং ধর্মের ভিত্তিতে দেশভাগ হলে তার ফলাফল কি হতে পারে, সে বিষয়ে সমাবেশ করে জনগনকে শিক্ষিত করতে থাকেন। ১৯৪৭ সালের ২০ ফেব্রুয়ারি, মৌলভী মজুমদার শিলচরে আসাম জাতীয়তাবাদী মুসলিম কনভেনশনের উদ্বোধন করেন। এর পর, ৮ই জুন ১৯৪৭এ আরেকটি বড় সভা শিলচরে অনুষ্ঠিত হয়। উভয় সভাতেই, মুসলমানদের একটি বড় অংশ উপস্থিত ছিলেন, যা তাদের একটি সুবিধাজনক অবস্থান দেয়। আসামের বরাক উপত্যকাকে, বিশেষ করে করিমগঞ্জকে, ভারতের সঙ্গে রেখে দেবার জন্য যাঁরা উদ্যোগ নিয়েছিলেন, তিনি ছিলেন তাদের মধ্যে একজন। মজুমদার সেই প্রতিনিধি দলের নেতা ছিলেন, যাঁরা রাডক্লিফ কমিশনের সামনে এই দাবি জানিয়েছিলেন যে, সিলেটের (বর্তমানে বাংলাদেশে) একটি অংশ (বর্তমানে করিমগঞ্জ জেলা), মুসলমান অধ্যুষিত হওয়া সত্বেও যেন ভারতে থাকে।

সঠিক অনুচ্ছেদ শিরোনাম কোনটি?
titleA. লোকসভা নির্বাচনী এলাকা
titleB. ইতিহাস
titleC. জনসংখ্যা
titleD. বন্য জীবন
উত্তর: titleB
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন মাধব মন্ত্রী। ১৪ ডিসেম্বর, ১৯৫১ তারিখে মুম্বইয়ে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১ জানুয়ারি, ১৯৫৫ তারিখে ঢাকায় তৎকালীন স্বাগতিক পাকিস্তানের বিপক্ষে সর্বশেষ টেস্টে অংশ নেন তিনি।

১৯৫১-৫২ মৌসুমে ইংল্যান্ড দল ভারত গমন করে। সফরকারী দলের বিপক্ষে টেস্ট ক্রিকেটে অভিষেক ঘটে মাধব মন্ত্রীর। ১৯৫২ সালে ফিরতি সফরে ইংল্যান্ড যান ও দুই টেস্টে অংশ নেন। ইংল্যান্ড সফরে ২২.৯১ গড়ে ৫৫০ রান তুলেছিলেন ও ৩৯টি ডিসমিসাল ঘটিয়েছিলেন। প্রথম টেস্টে ৩৯ রান করেছিলেন। পঙ্কজ রায়ের সাথে ৭৫ রান তুলেন তিনি। লর্ডসে তিন কট ও এক স্ট্যাম্পিং করেছিলেন। হেডিংলিতে দ্বিতীয় ইনিংসে ফ্রেড ট্রুম্যানের বোলিং তোপে ভারতের সংগ্রহ এক পর্যায়ে ০/৪ হয়। পঙ্কজ রায়, দত্তজীরাও গায়কোয়াড় ও বিজয় মাঞ্জরেকারের সাথে তিনিও সংশ্লিষ্ট ছিলেন। ১৯৫৪-৫৫ মৌসুমে পাকিস্তান সফরে এক টেস্ট খেলেছিলেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. আন্তর্জাতিক ক্রিকেট
titleC. খেলার ধরন
titleD. ব্যক্তিগত জীবন
উত্তর: titleB
বিষমকামীদের তুলনায় সমকামী নারী-পুরুষ অথবা উভকামীদের মধ্যে আত্মহত্যা প্রবণতা অনেক বেশি দেখা যায়। সমকামী ও উভকামী পুরুষের তুলনায় উভকামী ও সমকামী নারীদের মধ্যে আত্মহত্যার উচ্চ প্রবণতা দেখা যায়।

গবেষণাগুলো বিষমকামী ও সমকামীদের আত্মহত্যার প্রবণতার নিখুত পার্থক্য কেমন হতে পারে; তার চুড়ান্ত কোনো ফলাফল প্রদর্শন করতে সক্ষম হয় নি। একটি গবেষণা থেকে দেখা গিয়েছে সমকামী নারীদের বিষমকামীদের তুলনায় ০.৮-১.১ গুণ বেশি ও সমকামী পুরুষের বিষমকামীদের তুলনায় ১.৫-২.৫ গুণ বেশি আত্মহত্যার প্রবণতা দেখা যায়। এধরনের অসংখ্য পারিসংখ্যানিক উপাত্ত থাকলেও, আত্মহত্যার প্রবণতার হার সবচেয়ে বেশি দেখা গিয়েছে এরকম একটি পরিসংখ্যান থেকে দেখা গিয়েছে; সমকামী নারীরা; বিষমকামীদের তুলনায় ৪.৬ গুণ ও সমকামী পুরুষেরা বিষমকামীদের তুলনায় ১৪.৬ গুণ বেশি আত্মহননের পথ বেছে নেয়।
সমকামী নারী পুরুষের মধ্যে যারা আত্মহত্যা করতে চায়; তারা সমকামী বিদ্বেষী বিভিন্ন আচরণের শিকার হয়। দেখা যায়, যারা আত্মহত্যা করে না; তাদের তুলনায় আত্মহত্যা করতে ইচ্ছুক সমকামীরা অধিক বিচ্ছিন্নতা, একাকিত্ব, বৈষম্য ও পরিবার থেকে ত্যাজ্য; এরকম ঘটনার মধ্য দিয়ে যায়। আরেকটি গবেষণা থেকে দেখা গিয়েছে; যেসব সমকামীরা আত্মহননের পথ বেছে নেয়; তারা অধিক হারে (যৌন ক্রিয়ায়) নারীর ভূমিকা পালন করে। যারা অবিষমকামী পরিচয় তরুণ বয়সেই গ্রহণ করে; তাদের মধ্যে অনেকেই যৌন নির্যাতনের, মাদকাসক্তের শিকার হয়; বিভিন্ন আচরণগত কারণে গ্রেফতার হয়। একটি গবেষণা থেকে দেখা গিয়েছে নরওয়ের যেসব কিশোররা আত্মহত্যা করতে যায়; তাদের ক্ষেত্রে সুনির্দিষ্টভাবে বলে দেওয়া যায়; এই কিশোররা সমলিঙ্গে যৌনাচারণ করতে ইচ্ছুক। তবে তারা সমকামী এমনটা বলা যাবে না।


সঠিক অনুচ্ছেদ শিরোনাম কোনটি?
titleA. মনোবিদ্যায় বৃহত্তর গবেষণা
titleB. সমকামিতার কারণ
titleC. পরিবার প্রতিপালন
titleD. আত্মহত্যা
উত্তর: titleD
১৫ নভেম্বর ২০১৩ তারিখে প্রতিযোগিতায় অংশগ্রহণকারী দলসমূহের জন্য ড্র অনুষ্ঠিত হয়। সিইসিএএফএ-এর ১২ সদস্যের পাশাপাশি আইভরিকোস্ট, মালাবি ও জাম্বিয়াকে প্রতিযোগিতায় অংশগ্রহণের জন্য আমন্ত্রণ জানানো হয়। যাহোক, সিইসিএএফএ আইভরিকোস্টকে আমন্ত্রণ না জানানো সিদ্ধান্ত নেয়। মালাবিকে আমন্ত্রণ জানানো হলেও মালাবি ফুটবল এসোসিয়েশন প্রতিযোগিতায় অংশগ্রহণ না করা সিদ্ধান্ত জানায়। অবশেষে একমাত্র জাম্বিয়া অংশগ্রহণ করে।

নিম্নলিখিত ১২টি দল প্রতিযোগিতায় অংশগ্রহণের জন্য নিশ্চিত করা হয়েছিল:


সঠিক অনুচ্ছেদ শিরোনাম কোনটি?
titleA. পটভূমি ও স্পন্সরশীপ
titleB. অংশগ্রহণকারী দলসমূহ
titleC. ফাইনাল র‌্যাঙ্কিং
titleD. অফিসিয়াল স্টাফ
উত্তর: titleB
২০০৯ সালের ৩রা মার্চে, পাকিস্তান এর লাহোর এ শ্রীলংকান দলের বহরে বন্দুক ধারী আক্রমণ করে। যাতে পাঁচ পুলিশ মারা গিয়েছিল এবং সাত জন ক্রিকেটার এবং কোচ দলের সদস্য আহত হয়েছিল। দলটি ছিল গাদ্দাফী ষ্টেডিয়াম এ সেখানে তারা তৃতীয় দিনের দ্বিতীয় টেষ্ট এর প্রস্তুতি নিচ্ছিল। এই ঘটনার পর শ্রীলংকান ক্রিকেট বোর্ড কর্তৃক ম্যাচটি বাতিল ঘোষণা করা হয়েছিল। শ্রীলংকা পাকিস্তান সফরে রাজি ছিল, কিন্তু ভারত তাতে রাজি হয়নি নিরাপত্বার ব্যাপারে

সঠিক অনুচ্ছেদ শিরোনাম কোনটি?
titleA. টুয়েন্টি২০ আন্তর্জাতিক
titleB. টেষ্ট স্ট্যাটাস ও অন্যান্য
titleC. প্রারম্ভিক বছরগুলি
titleD. ২০০৯ সালের গুলি করার ঘটনা
উত্তর: titleD
এমসিইউ ফিল্মের প্রথম মহিলা স্কোরকারী হিসেব জুন ২০১৫ এ পিনার টপরাককে স্কোর লেখার জন্য স্বাক্ষরিত করেন। টপরাক বলেন যে শিরোনামের চরিত্রের উপরই স্কোর উন্নয়ন করা ছিল তার প্রধান কাজ এবং পরবর্তীকালে ক্রি এবং স্ক্রোলগুলির জন্য থিম উন্নয়নশীল ছিল, যা তিনি চেষ্টা করেছেন পৃথিবী ও স্পেস এর মধ্যে সমন্বয় সাধন করে এমন একটি থীম স্কোর করা যা উভয়ক্ষেত্রেই প্রযোজ্য হবে। ব্যক্ত করতে গিয়ে বলেন পৃথবীতে দৃশ্য তৈরী করা "মজার" কাজ। টপরাক চেষ্টা করে যাচ্ছে ফিল্মটির এমন একটি থীম স্কোর তৈরী করতে যে থীমটি প্রথম দুটি নোট থেকেই চেনা যাবে। তিনি "হ্যামিং আইডিয়া" দ্বারা চলচ্চিত্রের থিম বিকাশ শুরু করেন, অবশেষে হাঁটার সময় "ক্ষুদ্র বাধা", যা তিনি একটি চলচ্চিত্র থিম হিসাবে ব্যবহার করেছিলেন। টপরাক বলেছেন যে ড্যানভার্স থিমটি শক্তিশালী এবং ক্ষমতাপূর্ন, কিন্তু আবেগপূর্ণও যা চরিত্রের বিকাশমান বৈশিষ্ট্যাবলীর উপর ভিত্তি করে করা হয়েছে। টপরাক স্কোর ছাড়াও, সিনেমাটির সাউন্ডট্র্যাক ১৯৯০ এর দশকে গান অন্তর্ভুক্ত।

স্ক্রীন গিক ওয়েবসাইটের মার্ক সালকিডো থেকে পাওয়া খবরে জানা যায়, মার্ভেল ও চলচ্চিত্রের পরিচালকগণ টপরাকের কাজে খুশি নন এমনকি সে তার ব্যাখ্যায় জবাব দেওয়ার পরেও তাকে চলচ্চিত্রের সুরকার মাইকেল জিয়াচিনোর দলে বদলী করে দেয়। জিয়াচিনো প্রতিউত্তরে নিশ্চিত করে যে, সে উক্ত চলচ্চিত্রটির সাথে জড়িত এবং তাকে টপরাকের কাজ সম্পর্কে ফিডব্যাক দিতে বলা হয়েছে, সেই সময় সে স্পাইডার-ম্যান:ফার ফ্রম হোম চলচ্চিত্রের স্কোরিং এর জন্য মার্ভেল এর সাথে কাজ করছিল। তিনি ভাবতেন যে, টপরাক ফিল্মটির জন্য একটি "সুন্দর ও অনুপ্রেরণামূলক স্কোর" লিখেছেন, এবং তাকে বিভিন্ন কাজে সহায়তাও প্রদান করছেন, যা তার ভাষায় "মার্ভেল পরিবারের সদস্য হিসেবে সমর্থন ও সহযোগিতা করছি, মার্ভেলের জন্য"। জিয়াচিনো এটাও পরিষ্কার করে বলল যে, সে ক্যাপ্টেন মার্ভেল এর জন্য কোন সুর তৈরী করেন নি। মূলকথা সে (টপরাক) একজন অসাধারণ সুরকার এবং যে কোনভাবেই আমাকে তার প্রয়োজন নেই। 

সঠিক অনুচ্ছেদ শিরোনাম কোনটি?
titleA. প্রোডাকশন পরবর্তী
titleB. চরিত্রায়ন
titleC. হোম মিডিয়া
titleD. সংগীত
উত্তর: titleD
১৮৭১ সালের মধ্যে কলকাতা থেকে রাজবাড়ীর গোয়ালন্দ ঘাট পর্যন্ত রেলপথ তৈরি হয়। এ সময়ের গুরুত্বপূর্ণ নদীবন্দর ছিলো নারায়ণগঞ্জ নদীবন্দর। পাট রপ্তানী ও কলকাতার সাথে রেল যোগাযোগ বৃদ্ধি করতে ঢাকা স্টেট রেলওয়ে কম্পানি দ্বারা নারায়ণগঞ্জ থেকে ময়মনসিংহ পর্যন্ত ১৪৪ কিলোমিটার রেলপথ চালু করা হয় ১৮৮৫/১৮৮৬ সালে এবং নারায়ণগঞ্জ থেকে গোয়ালন্দ ঘাট পর্যন্ত স্টিমার চালু করা হয়। এই লাইনটি পরে বাহাদুরাবাদ ও জগন্নাথগঞ্জ ঘাট পর্যন্ত বর্ধিত করা হয়।

সঠিক অনুচ্ছেদ শিরোনাম কোনটি?
titleA. স্টেশন তালিকা
titleB. জামালপুর-বঙ্গবন্ধু সেতু পূর্ব রেলপথ
titleC. ঘাট লাইন
titleD. ইতিহাস
উত্তর: titleD
পরিকল্পিত আক্রমণ সম্পর্কে সতর্ক করতে পিপিনকে নিয়ে গ্যানডালফ উপস্থিত হন গনডোরের মিনাস টিরিথে। মেরি রোহানের সেনাবাহিনীতে যোগ দেয়। অ্যারাগর্ন প্রেতবাহিনীতে (আনডেড আর্মি) স্বপক্ষে আনার জন্য অন্যান্যদের নিয়ে মৃতের সরণিতে (পাথস অফ দ্য ডেড) যাত্রা করে। গ্যানডালফ, অ্যারাগর্ন ও ফেলোশিপের অন্যান্যরা সাউরনের বাহিনীর বিরুদ্ধে পেলেনর মাঠের যুদ্ধে যোগ দেন। গনডোরের তৎকালীন শাসক ডেনেথর তাঁর দুই পুত্রকেই মৃত মনে করে আশাহত হয়ে আত্মহত্যা করেন। যথাসময়ে এসে উপস্থিত হয় রোহানের অশ্বারোহী বাহিনী ও অ্যারাগর্নের প্রেতবাহিনীও। ফলে সাউরনের বাহিনীর বৃহত্তর অংশই পরাজিত হয়। অ্যাংমারের উইচ-কিং থিয়োডেনের ভাতুষ্পুত্রী এওইন ও মেরি কর্তৃক নিহত হন।

মর্ডরের অভ্যন্তরে সাউরন এক বিরাট সেনাবাহিনীকে সংগঠিত করে তোলেন। প্রধান চরিত্রগুলি শেষ যুদ্ধ ব্ল্যাক গেটের যুদ্ধের পথে যাত্রা করে। গনডোর ও রোহানের সম্মিলিত বাহিনী এই আশা নিয়ে সাউরনের বাহিনীর বিরুদ্ধে মরিয়া যুদ্ধ শুরু করে যে এই যুদ্ধ ফ্রোডোকে আঙটিটি ধ্বংস করার জন্য যথেষ্ট সুযোগ করে দেবে।

স্যাম ফ্রোডোকে বন্দীদশা থেকে মুক্ত করে। তারা মর্ডরের উপত্যকার মধ্য দিয়ে মাউন্ট ডুম-এ (ধ্বংস পর্বত) পৌঁছায়। ক্র্যাকস অফ দ্য ডুমে এসে আঙটিটি ফ্রোডোকে বশীভূত করে। সে নিজের জন্য আঙটিটি দাবি করে। গলাম আঙটিটির জন্য ফ্রোডোর সঙ্গে হাতাহাতি শুরু করে দেয়। সে ফ্রোডোর আঙুল শুদ্ধ আঙটিটি কেটে নেয়। কিন্তু দুর্ঘটনাবশত পড়ে যায় আগুনে। আঙটিটি ধ্বংস হয়ে যায়। সাউরন পৃথিবী থেকে বিতাড়িত হন। তাঁর বাহিনী শক্তিহীন হয়ে পড়ে। রিংরেইদরা ধ্বংস হয়ে যায়। যুদ্ধ শেষ হয়।

গনডোরের রাজসিংহাসনে অভিষেক হয় অ্যারাগর্নের। তিনি এলরন্ডের কন্যা আরউইনকে বিবাহ করেন। সারুমান অরথ্যাংকে তাঁর বন্দীদশা থেকে পালিয়ে গিয়ে শায়ারকে দাসত্বপাশে আবদ্ধ করেন। ফিরতি পথে হবিটেরা তাঁকে পরাজিত করে। স্যাম গ্যালাড্রিয়েলের উপহারগুলি কাজে লাগিয়ে শায়ারকে পুনর্গঠিত করে তার সৌন্দর্যায়ন ঘটায়। তবে ফ্রোডো দেহে ও মনে আহত হয়েই থেকে যায়। শান্তির খোঁজে সে বিলবো ও গ্যানডালফের সঙ্গে সমুদ্রযাত্রা করে মৃত্যুহীন ভূমির (আনডাইং ল্যান্ড) উদ্দেশ্যে। অন্য তিন হবিট ঘরে ফিরে আসে।

সঠিক অনুচ্ছেদ শিরোনাম কোনটি?
titleA. দ্য রিটার্ন অফ দ্য কিং
titleB. বাংলা অনুবাদ
titleC. ধারণা ও সৃষ্টি
titleD. পটভূমি
উত্তর: titleA
ভারত স্বাধীনতা অর্জনের পরে পটেল প্রথম স্বরাষ্ট্রমন্ত্রী এবং উপ-প্রধানমন্ত্রী হয়েছিলেন। পটেল স্বাধীনতা পরবর্তী ভারতবর্ষে প্রায় ৫২২ টি রাজ্যকে ভারতের অধীনে এনে খুব গুরুত্বপূর্ণ ভূমিকা পালন করেছিলেন। ব্রিটিশ সরকার এই শাসকদের দুটি বিকল্প দিয়েছিল - তারা ভারত বা পাকিস্তানে যোগ দিতে পারে; বা তারা স্বাধীন থাকতে পারে। এই ধারা অসুবিধা বাড়িয়ে তোলে। কংগ্রেস এই ভয়ঙ্কর কাজটি সর্দার প্যাটেলকে অর্পণ করেছিলেন যিনি ১৯৮৭ সালের তিনি রাজ্যগুলোর সংহতকরণের জন্য তদারকি শুরু করেছিলেন। জম্মু ও কাশ্মীর, জুনাগড় ও হায়দরাবাদ বাদে সকল রাজ্যকে সংহত করতে তিনি সফল হয়েছিলেন। অবশেষে তিনি তার তীব্র রাজনৈতিক বুদ্ধির সাথে পরিস্থিতি মোকাবেলা করেছিলেন এবং জম্মু ও কাশ্মীর, জুনাগড় ও হায়দরাবাদ কে ভারতের অধীন করেছিলেন। আমরা যে ভারতকে আজ দেখতে পাচ্ছি তা হল সরদার বল্লভভাই পটেল যে প্রচেষ্টা চালিয়েছিলেন তার ফল।

পটেল ছিলেন ভারতের গণপরিষদের শীর্ষস্থানীয় সদস্য এবং ডাঃ বি.আর. আম্বেদকরকে তার পরামর্শে নিয়োগ দেওয়া হয়েছিল। তিনি ভারতীয় প্রশাসনিক পরিষেবা এবং ভারতীয় পুলিশ পরিষেবা প্রতিষ্ঠার মূল শক্তি ছিলেন। গুজরাটের সৌরাষ্ট্রের সোমনাথ মন্দির পুনরুদ্ধারের প্রচেষ্টা শুরু করার জন্য তিনি ব্যক্তিগত আগ্রহ নিয়েছিলেন। পটেল ১৯৪৭ সালের সেপ্টেম্বরে কাশ্মীরে আক্রমণ করার জন্য পাকিস্তানের প্রচেষ্টার কড়া জবাব দিয়েছিলেন। তিনি তাৎক্ষণিকভাবে সেনাবাহিনীর সম্প্রসারণ করেছিলেন এবং অন্যান্য অবকাঠামোগত দিকগুলির উন্নতি করেছিলেন। তিনি নেহরুর শরণার্থী ইস্যুতে পাকিস্তানের সাথে আচরণ সম্পর্কে একমত ছিলেন না। তিনি পাঞ্জাব , দিল্লিতে এবং পরে পশ্চিমবঙ্গে একাধিক শরণার্থী শিবির তৈরি করেছিলেন।

সঠিক অনুচ্ছেদ শিরোনাম কোনটি?
titleA. স্বাধীনতা-উত্তর ভারতে অবদান
titleB. সম্মাননা
titleC. ভারতীয় জাতীয় আন্দোলনে ভূমিকা
titleD. মৃত্যু
উত্তর: titleA
১৮৪০ সালে তৎকালীন ব্রিটিশ জেলা ম্যাজিস্ট্রেট এডগার এফ লুথার ইংলিশ সেমিনারি স্কুল নামে ফরিদপুরে একটি বিদ্যালয় প্রতিষ্ঠিত করেন। ১৮৫১ সালে এটির জাতীয়করণ হয় ও ব্রিটিশ সরকার বিদ্যালয় পরিচালনার খরচ ও দায়িত্বগ্রহণ করে। সেসময় বিদ্যালয়ের নতুন নাম ফরিদপুর জিলা স্কুল রাখা হয়। এস ফ্রানকয়েস লেফেবরা বিদ্যালয়ের প্রতিষ্ঠাকালীন প্রধান শিক্ষক ছিলেন। বহু গুনী ব্যক্তিত্ব এই বিদ্যালয়ে লেখাপড়া করেছেন।

সঠিক অনুচ্ছেদ শিরোনাম কোনটি?
titleA. সহশিক্ষা কার্যক্রম
titleB. শিক্ষার্থীদের পোশাক
titleC. অবকাঠামো
titleD. ইতিহাস
উত্তর: titleD
আদ্রা একটি মহাজাগতিক শহর হিসেবে বিবেচনা করা যেতে পারে, যা ভারতের বিভিন্ন সংস্কৃতির মিশ্রণের প্রতিনিধিত্ব করে। বিহার, ঝাড়খণ্ড, উত্তরপ্রদেশ, রাজস্থান, অন্ধ্র প্রদেশ, পাঞ্জাব, উড়িষ্যা, তামিলনাড়ু, গুজরাট থেকে অনেক লোক রয়েছে যারা আদ্রাতে বসবাস করে। এ কারণেই বিভিন্ন সংস্কৃতির বিভিন্ন উৎসব এখানে উদযাপন করা হয়।
আদ্রা সেক্রেড হার্ট চার্চ নামে পরিচিত, যা ১৮১৯ সালে ব্রিটিশদের দ্বারা নির্মিত প্রাচীনতম গীর্জাগুলির একটি। সার্কড হার্ট চার্চ হচ্ছে জামশেদপুর ডাইকিসের বৃহত্তম গির্জা।
সঠিক অনুচ্ছেদ শিরোনাম কোনটি?
titleA. সংস্কৃতি
titleB. ভৌগোলিক উপাত্ত
titleC. শিক্ষা
titleD. পর্যটন
উত্তর: titleA
১০ বছর বয়স পর্যন্ত গৃহে অধ্যয়ন করেন। এরপর হ্যাস্টিংসের বালকদের উপযোগী হেরেতাউঙ্গা বিদ্যালয়ে ভর্তি হন। সেখানে জ্যাক বোর্ডের তত্ত্বাবধানে ক্রিকেটে প্রশিক্ষণ গ্রহণ করেন। পিতার অধীত পুরনো বিদ্যালয়ে অধ্যয়নের পর ১৯১২ সালে ক্রাইস্টচার্চের ক্রাইস্টস কলেজে পড়াশোনা করেন। ১৯১৫ ও ১৯১৬ সালে প্রথম একাদশ ক্রিকেট দলে এবং ১৯১৬ সালে রাগবি প্রথম পঞ্চদশ দলের অধিনায়কের দায়িত্বে ছিলেন। পাশাপাশি বিদ্যালয়ের হেভিওয়েট বক্সিংয়ের শিরোপা জয় করেন। ক্রাইস্টস কলেজে তিনি জেমস লরেন্স, হ্যারল্ড লাস্ক ও টম কার্লটনের ন্যায় প্রথিতযশা নিউজিল্যান্ডীয় ক্রিকেটারের তত্ত্বাবধানে প্রশিক্ষণ গ্রহণ করেন। এছাড়াও, তিনি গ্রীক, লাতিন ও ইংরেজির জন্যও পুরস্কার পেয়েছেন।

ইতিহাস বিষয়ে বিএ ডিগ্রি লাভ করলেও পড়াশোনার চেয়ে কেমব্রিজ বিশ্ববিদ্যালয়ের সহ-শিক্ষানুক্রমিক কর্মকাণ্ডের দিকেই তার বিরাট আগ্রহ লক্ষ্য করা যায়।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. শিক্ষাজীবন
titleC. অবসর
titleD. খেলোয়াড়ী জীবন
উত্তর: titleB